BOSNA I HERCEGOVINA
FEDERACIJA BOSNE I HERCEGOVINE
SREDNJOBOSANSKI KANTON 
OPĆINSKI SUD U TRAVNIKU 
Broj: 51 0 St 244950 26 St
Travnik, 1.9.2026. godine 

	Općinski sud u Travniku  stečajni sudija  Denis Martini, u predmetu predlagatelja „BIG TRADE“ d.o.o. Novi Travnik, Čehova bez broja, kojeg zastupa zastupnik po zakonu direktor Mara Matuka iz Novog Travnika, Stojkovići bez broja, nakon održanog javnog ročišta 14.7.2026. godine, u prisustvu privremenog stečajnog upravnika Kenan Kolašinac i zastupnika po zakonu predlagatelja, vanraspravno, donio je dana 1.9.2026. godine, slijedeće:

RJEŠENJE

	I. Otvara se stečajni postupak nad imovinom društva „BIG TRADE“ d.o.o. Novi Travnik, Matični broj subjekta upisa (MBS): 51-01-1635-09 (stari broj: 1-4817), Jedinstveni identifikacioni broj (JIB): 4236342870005.

	II. Za stečajnog upravnika imenuje se Kenan Kolašinac iz Travnika, ulica Šehida broj 17b.

	III. Zaključuje se stečajni postupak nad društvom „BIG TRADE“ d.o.o. Novi Travnik, Matični broj subjekta upisa (MBS): 51-01-1635-09 (stari broj: 1-4817), zbog nepostojanja imovine za pokriće troškova stečajnog postupka.

	IV. Po pravomoćnosti ovog rješenja isto se ima dostaviti Registru pravnih lica Općinskog suda u Travniku kome se nalaže da izvrši brisanje stečajnog dužnika „BIG TRADE“ d.o.o. Novi Travnik, Matični broj subjekta upisa (MBS): 51-01-1635-09 (stari broj: 1-4817).

	V. Troškovi stečajnog postupka padaju na teret stečajnog dužnika.

	VI. Ovo rješenje će biti objavljeno na oglasnoj ploči Općinskog suda u Travniku, web stranici Općinskog suda u Travniku – elektronska ploča suda, internet stranici Finansijsko-informatičke agencije (FIA) i u „Službenim novinama Federacije Bosne i Hercegovine“, te će se dostaviti Kantonalnom tužilaštvu Srednjobosanskog kantona, Poreskoj upravi Federacije Bosne i Hercegovine i Upravi za indirektno oporezivanje Bosne i Hercegovine.
	
Obrazloženje

	Kod ovog suda 16.4.2026. godine, zaprimljen je prijedlog za otvaranje stečajnog postupka nad društvom „BIG TRADE“ d.o.o. Novi Travnik. Rješenjem od 22.5.2026. godine pokrenut je prethodni postupak radi utvrđivanja uslova za otvaranje stečajnog postupka na imovinom predlagatelja, te je za privremenog stečajnog upravnika imenovan Kenan Kolašinac iz Travnika, koji je na listi stečajnih upravnika.

	Imenovani privremeni stečajni upravnik je dana 3.7.2026. godine, ovom sudu podnio izvještaj, koji je prezentirao na ročištu, u kojem je u bitnom istakao da imovina dužnika ne može pokriti troškove stečajnog postupka, da je prijedlog za pokretanje stečajnog postupka dopušten i prema dokumentaciji iz spisa suda pokrenut u pisanoj formi, te da je dužnik platežno kratkoročno i dugoročno nesposoban i da se poslovanje ne može nastaviti.

	Odredbom člana 102. stav 6. Zakona o stečaju[footnoteRef:1] (dalje: ZS), propisano je, da stečajni sudija otvara stečajni postupak nad imovinom stečajnog dužnika ako je prijedlog dopušten, ako postoji stečajni razlog i ako će imovina stečajnog dužnika prema predviđanju biti dovoljna da namiri troškove postupka, dok je stavom 7. istog člana određeno ako imovina stečajnog dužnika ne pokriva troškove postupka, a prijedlog je dopušten i osnovan, stečajni sudija će javnim pozivom, objavljenim na oglasnoj tabli suda, web stranici suda - elektronskoj tabli suda i u „Službenim novinama Federacije Bosne i Hercegovine“, pozvati povjerioce i zainteresirana lica da u roku od 30 dana od dana objavljivanja poziva predlože otvaranje stečajnog postupka i uplate predujam za obezbjeđenje troškova stečajnog postupka, u iznosu koji odredi stečajni sudija, dok je stavom 8. iste odredbe propisano ako u roku iz stava (7) povjerioci i zainteresirana lica ne predlože otvaranje stečajnog postupka i ne uplate predujam, stečajni sudija će otvoriti stečajni postupak i odmah zaključiti postupak. Rješenje o otvaranju i zaključenju stečajnog postupka dostavlja se nadležnom tužilaštvu, Poreskoj upravi Federacije Bosne i Hercegovine i Upravi za indirektno oporezivanje Bosne i Hercegovine.  [1:  „Službene novine Federacije Bosne i Hercegovine“, broj: 53/21. i 19/25. ] 


	Kako iz izvještaja privremenog stečajnog upravnika proizlazi da imovina stečajnog dužnika ne pokriva troškove postupka (ukupna imovina je procjenjena na iznos od 4.120,00 KM), a da je prijedlog dopušten i da postoji stečajni razlog, odnosno da je prijedlog osnovan, sud je u skladu sa odredbama člana 102. stav 7. ZS-a 14.7.2026. godine donio rješenje kojim su pozvani povjerioci i zainteresirana lica da u roku od 30 dana od dana objavljivanja poziva predlože otvaranje stečajnog postupka nad društvom „BIG TRADE“ d.o.o. Novi Travnik i uplate predujam za obezbjeđenje troškova stečajnog postupka, u iznosu od 5.540,00 KM, uz upozorenje da ako u navedenom roku povjerioci i zainteresirana lica ne predlože otvaranje stečajnog postupka i ne uplate predujam, stečajni sudija će otvoriti stečajni postupak i odmah zaključiti postupak.

	Rješenje je objavljeno na oglasnoj ploči suda dana 16.7.2026. godine, na web stranici Općinskog suda u Travniku – elektronska ploča suda dana 14.7.2026. godine i u „Službenim novinama Federacije Bosne i Hercegovine“ broj 55 od 22.7.2026. godine, strana 16.

	Obzirom da nakon objavljivanja javnog poziva niko od povjerilaca i zainteresiranih lica u roku od 30 dana od dana objavljivanja poziva, nije predložio otvaranje stečajnog postupka nad društvom „BIG TRADE“ d.o.o. Novi Travnik i uplatio predujam za obezbjeđenje troškova stečajnog postupka, to je sud u skladu sa odredbama člana 102. stav 8 . ZS-a, u vezi člana, 107.,190. stav 10., i člana 204. stav 5. navedenog zakona odlučio kao u izreci ovog rješenja.

Sudija
Denis Martini



Pouka o pravnom lijeku:
[bookmark: _Hlk239071207]Protiv ovog rješenja dozvoljena je žalba Kantonalnom sudu u Novom Travniku, u roku od 8 (osam) dana, od dana objavljivanja rješenja u „Službenim novinama Federacije Bosne i Hercegovine“. Dostava se smatra izvršenom istekom 5 dana od dana oglašavanja u „Službenim novinama Federacije Bosne i Hercegovine“ i od tada počinje teći rok za žalbu. Žalba se podnosi putem ovog suda u 3 primjerka.

